Tatjana Mihhailova-Saar () (tunnetaan paremmin nimellä Tanja) on vironvenäläinen poplaulaja ja näyttelijä. Hän syntyi 19. kesäkuuta 1983 Kaliningradissa, Venäjän SFNT:ssa, mutta perhe muutti Kohtla-Järvelle Viroon Tanjan ollessa kaksikuukautinen vauva. Tanja on ollut useiden yhtyeiden jäsen uransa aikana ja on esiintynyt useissa musikaaleissa. Hän edusti Viroa Eurovision laulukilpailussa 2014 kappaleella "Amazing".